
María Canet Amat, Secretaria Interventora de l’Ajuntament de l’Alqueria de la Comtessa, província de València, CERTIFIQUE:

Que en la Sessió ordinària de la Junta de Govern local de l’Alqueria de la Comtessa celebrada el dia 17 de gener de 2022 es va adoptar entre altres, el següent acord que transcrit diu:
“PROPOSTA D’ACORD JUNTA DE GOVERN LOCAL


Vist que les prestacions econòmiques dirigides a sufragar despeses destinades a cobrir necessitats bàsiques familiars constitueixen un dels elements fonamentals de la inclusió social, a més de respondre a un dret subjectiu de la ciutadania 

Vist que l’Ajuntament de l’Alqueria de la Comtessa és conscient que la vacunació d'un xiquet o una xiqueta comporta unes despeses a les quals les famílies han de fer front.

Vist  les bases, adjuntes com Annex, que tenen per objecte la concessió d'ajudes dirigides a l’adquisició de vacunes no cobertes per l’actual sistema de salut pública, i recomanades per l’associació espanyola de pediatria.

Per tot l’anteriorment exposat, aquesta Alcaldia eleva a la Junta de Govern Local la següent PROPOSTA D’ACORD:

[bookmark: _Hlk94000477]PRIMER.- Aprovar la convocatòria i les bases reguladores de la concessió d'ajudes dirigides a l’adquisició de vacunes no cobertes per l’actual sistema de salut pública, i recomanades per l’associació española de pediatria per a l’any 2022. 

SEGON.- Publicar la convocatòria i les bases reguladores en la Base Nacional de Subvencions per al seu coneixement i publicitat, així com en la seu electrònica de l’Ajuntament de l’Alqueria de la Comtessa.”

Examinada la documentació que l’acompanya, la Junta de Govern Local, ACORDA:

PRIMER.- Aprovar la convocatòria i les bases reguladores de la concessió d'ajudes dirigides a l’adquisició de vacunes no cobertes per l’actual sistema de salut pública, i recomanades per l’associació española de pediatria per a l’any 2022. 

SEGON.- Publicar la convocatòria i les bases reguladores en la Base Nacional de Subvencions per al seu coneixement i publicitat, així com en la seu electrònica de l’Ajuntament de l’Alqueria de la Comtessa.

ANNEX BASES

BASES REGULADORES DE LES AJUDES A CONCEDIR PER L’AJUNTAMENT DE L’ALQUERIA DE LA COMTESSA PER A L’ADQUISICIÓ DE VACUNES NO COBERTES PEL SISTEMA DE SALUT PÚBLICA. 2022

Article 1.- Objecte de la convocatòria. 

L’Ajuntament de l’Alqueria de la Comtessa convoca ajudes dirigides a l’adquisició de vacunes no cobertes per l’actual sistema de salut pública, i recomanades per l’associació espanyola de pediatria, en concret, les referents a: l Rotavirus (Rota Teq o altres), Meningococo B (Bexsero o altres) Meningitis ACWY (Nimenrix o altres) i Papil·loma humà (Gardasil , Cervarix o altres). 

La tramitació de les ajudes es realitzarà per mitjà de procediment de conformitat amb el que disposa la Llei 38/2003, del 17 de Novembre, General de Subvencions i en les bases d’execució del Pressupost municipal. 

Article 2.- Finançament.

La quantia total de les ajudes a concedir ascendeix a un màxim de 1.000,00€ (ampliables en funció de disponibilitat pressupostària). Aquesta despesa es finançarà amb càrrec a la partida pressupostària 311-480 del  Pressupost Municipal de l’exercici 2022.

Article 3.- La Dotació individual màxima de les ajudes. 

Les ajudes consistiran en una quantitat fixa equivalent al 50% del cost de la vacuna (amb un màxim de 50,00 euros per dosi de cada vacuna). 

Article 4.- Requisits sol·licitants de les ajudes. 

Podran sol·licitar estes ajudes els pares, mares i/o tutors o persones encarregades per raó de tutela o acolliment formalitzat davant d’autoritat pública amb competència en matèria de protecció de menors sempre que estiguen empadronats en el terme municipal de l’Alqueria de la Comtessa  abans del 31/12/2021.

Els sol·licitants (tant pare com mare, o, en el seu cas, només qui tinga la custòdia del o la menor) hauran d’estar al corrent de les seues obligacions tributàries amb l’Ajuntament de l’Alqueria de la Comtessa, així com amb la resta de les Administracions Públiques en el moment de finalització del termini de presentació de sol·licituds.

Article 5.-  Forma i termini de presentació de les sol·licituds. 

5.1. Les sol·licituds hauran de presentar-se a través del model que serà facilitat a totes les persones interessades en el Registre d’Entrada de l’Ajuntament de l’Alqueria de la Comtessa per qualsevol dels mitjans admesos per l’article 16.4 de la Llei 39/2015, d’1 d’octubre, del Procediment Administratiu Comú de les Administracions Públiques.

5.2. El termini de presentació de les sol·licituds comença el dia següent al de la publicació de l’extracte de la convocatòria en el BOP de València i finalitzarà el dia 30/12/2022. 
5.3. A la sol·licitud caldrà adjuntar: 
a) Fotocòpia del NIF/DNI dels sol·licitants així com del Llibre de Familia.
b) Fotocòpia del SIP del o la menor. 
c) Fotocopia de la pàgina corresponent a les vacunes de cartilla de salut infantil. 
d) Full de manteniment de tercers degudament signat per l’entitat financera en què es procedirà a formalitzar l’ingrés de les ajudes  del pare/mare/tutor on desitge que, si és el cas, siga ingressada l’ajuda. 
e) Certificat d’empadronament o autorització a l’Ajuntament per la seua comprovació. 
f) Original de la factura de l’adquisició en l’any en curs de les vacunes.

Article 6.- Procediment d’adjudicació. 

Prèvia valoració pel personal de l’Ajuntament en el cas que siga necessària, la Junta de Govern Local com a òrgan competent, procedirà a resoldre el procediment adjudicant i denegant les ajudes, de manera individual, conforme aquestes tinguen entrada en les dependències municipals.

Es comprovarà que totes les sol·licituds reuneixen els requisits exigibles, donant cinc dies hàbils per què els interessats puguen subsanar errors o aportar documentación, en cas de ser requerits.

L'acord que adopte la Junta de Govern Local serà impugnable en la forma i d'acord amb els recursos que preveu la legislació sobre Règim Local.

Article 7.- Termini del procediment. 

7.1. El termini màxim per a resoldre l’adjudicació de les ajudes serà de tres mesos, comptadors des del següent a la presentació de la sol·licitud.

7.2. Si transcorregut el termini màxim del procediment no s’ha dictat un acord exprés ni  s’ha notificat i publicat, els sol·licitants podran entendre desestimades les seues pretensions per silenci administratiu, sense perjuí que l’ajuntament haja de resoldre de forma expressa. 

Article 8.- Procediment de pagament d’ajudes. 

El procediment de pagament de les ajudes previstes en estes bases es realitzarà a través d’una transferència per l’import de l’ajuda al compte corrent indicat. 



I als efectes legals oportuns, i a reserva dels termes que resulten de l'aprovació de l'acta corresponent, s'emet la present certificació, amb el vistiplau de l’alcalde-president de l’Ajuntament de l’Alqueria de la Comtessa. 

Vist i plau L’Alcalde                                                                La Secretaria-Interventora
 Salvador Femenia Peiró                                                              María Canet Amat 

